ચકો, તમે આ લેખ વાંચશો ત્યાં સુધી તો ભૂતપૂર્વ રાષ્ટ્રપતિ માનનીય પ્રણવ મુખરજી રાષ્ટ્રીય સ્વયં સેવક સંઘ (આર.એસ.એસ)ના કાર્યક્રમમાં જઇ આવ્યા હશે. બાલિશ કોંગ્રેસ નેતાઓ અને અમુક લિબરલ લોકોએ એમના નાગપુર જવા માટે ખામખાં બહુ ટીકાઓ કરી અને સ્ટુપિડ વિધાનો આપ્યાં. આ બહુ ખોટી વાત છે. આ તો ખરેખર અસહિષ્ણુતા છે. કોઇ બીજી વિચારધારાના પક્ષનો આ રીતે વિરોધ કરવો એ સાવ નિંદનીય વાત છે. એન્ડ વ્હાય? અરે, આર.એસ.એસ.માં સ્ત્રીઓને પ્રવેશ નથી તો શું થયું ? એમ તો અનેક મંદિર-મસ્જિદમાં પણ ઔરતોને પ્રવેશ નથી! આર.એસ.એસ.ના મોહન ભાગવતે સ્ત્રીઓ વિશે હમણાં જ એક બે વરસ અગાઉ કહેલું કે નારીઓનું કામ માત્ર ઘર ચલાવવાનું છે– માત્ર એને કારણે ? અરે, એવું તો દેશમાં આજેય ઘણા લોકો અંદરખાને વિચારે છે! અને માત્ર ભૂતકાળમાં આર.એસ.એસ.નું નામ ગાંધીજીની હત્યા સાથે સંકળાયું હતું એટલે ? કે પછી સરદાર પટેલે આર.એસ.એસ.પર દોઢ-બે વરસ પ્રતિબંધ કરેલો એટલે? ના, પ્રણવદા, એવું ના હોય ! અરે, ગાંધીજી પોતે પણ ભોળાભાવે આર.એસ.એસ.ના કાર્યક્રમમાં જઇ આવેલા! (ઓફકોર્સ એમની હત્યા પહેલાં જ,ઓકે?) પણ એ બધી તો જૂની વાત છે! અરે નીતિશ કુમારની જેમ આવતીકાલે પ્રણવદા તમને પણ બીજેપી-આર.એસ.એસ.માં જોડાવાનું મન થઇ શકે! સો વોટ? આઝાદ ભારતમાં કોઇને પણ વિચાર બદલવાનો હક છે! હજારો લાખો વર્ષનાં ઇતિહાસમાં જલ્દી કે મોડું એવું કશું જ નથી હોતું! આજે અચાનક પાકા કોંગ્રેસી પ્રણવદા, તમેને મોડે મોડે આર.એસ.એસ.ના લોકો સાથે મળવાનું મન થયું તો એમાં ખોટું શું છે? મોડે મોડે પણ પ્રણવ દાને મન થયું કે રાષ્ટ્રવાદી આર.એસ.એસ.ને નજીકથી જાણીએ તો ખોટું શું છે? પ્રણવ દા,આપ આગે બઢો, હમ તુમ્હારે સાથ હૈં! સિરિયસલી! મોડે મોડે પણ નવી સમજણ આવે તો પણ એ વેલકમ સ્ટેપ છે !